**2023.07.28.**

**Владимир Уйба корис муниципалитетъясӧн юрнуӧдысьясӧсжар поводдя вӧсна вынсьӧдны видзчысян мераяссӧ**

Сора тӧлысь 28 лунӧ та йылысь сёрнитісны Коми Республикаса Юралысь бердын стратегическӧя веськӧдлӧм серти координационнӧй сӧвет дырйи.

«Синоптикъяс шуӧны, мый сора тӧлысь 29 лунсянь Комиын пуксяс зэв жар поводдя. Татшӧм поводдяӧ йӧзыс мунӧны вӧрӧ, юяс, тыяс вылӧ. Такӧд йитӧдын кора примитны пӧжарысь видзчысян да ю-ты вылын неминучаысь видзан содтӧд мераяс», - шыӧдчис муниципалитетъясӧн юрнуӧдысьяс дорӧ Владимир Уйба.

Коми Республикаса Юралысь тӧдчӧдіс, мый колӧ содтыны ведомствокостса оперативнӧй группаяслысь лыдсӧ, кодъяс кутасны патрулируйтны уна йӧза шойччанінъяс, а сідзжӧ вӧркӧд орччӧн сулалысь сикт-грездъяс, дачнӧй да сад вӧдитан кооперативъяс, дзоньвидзалун бурмӧдан гожся лагеръяс, кытчӧ вермас вуджны вӧр-ва пӧжарыс. Тайӧ уджсӧ колӧ нуӧдны Россияса МЧС Коми Республикаын мутас органъяскӧд да Коми Республикаын ПДМ ӧтвылысь.

Таысь кындзи, Коми Республикаса вӧр-ва озырлун да гӧгӧртас видзан министерстволӧн ведомствоувса учреждениеяскӧд ӧтвылысь уджалігӧн колӧ ас кадӧ пыртны гражданалӧн вӧръясӧ ветлӧм вылӧ дзескӧдӧмъяс.

Сідзжӧ муниципалитетъясӧн юрнуӧдысьяслы колӧ котыртны йӧзлы пӧжарысь видзчысьӧм да ю-ты вылын безопасносьт правилӧяс йылысь содтӧд юӧртӧм серти уджсӧ, тайӧ правилӧяс торкалысьясӧс эрдӧдӧм серти патрулируйтӧм, юӧртны йӧзлы ю-тыяс вылын лоӧмторъяс йылысь.

Муниципальнӧй власьтъяслы колӧ видзӧдлыны, дасьӧсь-ӧ пӧжар кусӧдысь асвӧляа командаяс (дружинаяс) видзны пӧжаръясысь сикт-грездъяссӧ. А сідзжӧ водзӧ эрдӧдны ю-тыяс дорын сэтшӧм инъяс, кутшӧмъясӧс абу дасьтӧма йӧзлӧн купайтчӧм да шойччӧм вылӧ, примитны татшӧм местаяс лӧсьӧдан либӧ найӧс тупкан мераяс.

Казьтыштам, мый 2023 во ода-кора тӧлысь 24 лунсянь Коми Республика пасьтала пыртӧма вӧръясын пӧжарысь видзчысян торъя режим (Коми Республикаса Веськӧдлан котырлӧн 2023 во 05. 23 лунся 242 №-а шуӧм), 2023 вося ода-кора тӧлысь 25 лунсянь Коми Республикаса сикт-грездъясын пыртӧма пӧжарысь видзчысян торъя режим (Коми Республикаса Веськӧдлан котырлӧн 2023 во 05. 25 лунся 249 №-а шуӧм).

Макарова 2119

**2023.07.28.**

**Владимир Уйба призвал руководителей муниципалитетов усилить меры безопасности в связи с предстоящей жаркой погодой**

Данному вопросу было уделено внимание на заседании Координационного совета при Главе Республики Коми по стратегическому управлению, которое состоялось 28 июля.

«По прогнозам синоптиков, начиная с 29 июля на территории Республики Коми ожидается повышение среднемесячной температуры воздуха по отношению к климатической норме, установление жаркой погоды. В такую погоду традиционно люди едут на природу, в лес, на речки, озера. В связи с этим прошу обеспечить дополнительные меры пожарной безопасности и уделить внимание предотвращению происшествий и чрезвычайных ситуаций на водных объектах», - обратился к главам муниципалитетов Владимир Уйба.

Глава Республики Коми подчеркнул, что необходимо увеличить количество межведомственных оперативных групп по патрулированию территорий в местах массового отдыха населения, а также населённых пунктов, дачных и садоводческих кооперативов, летних оздоровительных лагерей, прилегающих к лесным массивам и подверженных угрозе перехода природных пожаров. Данную работу необходимо провести совместно с территориальными органами МЧС России по Республике Коми и МВД по Республике Коми.

Кроме того, при взаимодействии с подведомственными учреждениями Министерства природных ресурсов и охраны окружающей среды Республики Коми необходимо обеспечить своевременное введение ограничений на пребывание граждан в лесах.

Также руководителям муниципалитетов необходимо организовать дополнительное информирование населения о мерах пожарной безопасности и правилах безопасного поведения на водных объектах, организовать патрулирования по выявлению нарушителей этих правил, доводить до населения информацию о происшествиях на воде.

Муниципальным властям предстоит проверить готовность добровольных пожарных команд (дружин) к мероприятиям по защите населенных пунктов от пожаров. А также продолжить работу по выявлению несанкционированных мест купания и отдыха людей на водных объектах, принимать меры по обустройству таких мест или по их закрытию.

Напомним, что с 24 мая 2023 года на территории Республики Коми введён особый противопожарный режим в лесах (постановление Правительства Республики Коми от 23.05.2023 года № 242), с 25 мая 2023 года введён особый противопожарный режим в населённых пунктах Республики Коми (постановление Правительства Республики Коми от 25.05.2023 года № 249).